കൂടുതല് കടകള് തുറക്കും: കൊവിഡ് നെഗറ്റീവ് സര്ട്ടിഫിക്കറ്റ് നിര്ബന്ധം കുന്ദമംഗലം: ഡി കാറ്റഗറിയില് ഉള്പ്പെട്ട കുന്ദമംഗലം ഗ്രാമപഞ്ചായത്തില് ജില്ലാ കളക്ടറുടെ ഉത്തരവ് പ്രകാരം കൊവിഡ് മാനദണ്ഡങ്ങള് പാലിച്ചുകൊണ്ട് ഇന്നുമുതല് കൂടുതല് കടകള് തുറന്ന് പ്രവര്ത്തിക്കും. കെട്ടിട നിര്മ്മാണത്തിനാവശ്യമായ ഇലക്ട്രികല്, പ്ലംബിംഗ്, സാനിറ്ററി വെയര്, ടൈല്സ്, പെയ്ന്റ്, സിമന്റ്, കമ്ബി എന്നിവ വില്ക്കുന്ന കടകളാണ് തുറന്ന് പ്രവര്ത്തിക്കുക. ഇത്തരം കടകളിലെ ഉടമസ്ഥരും തൊഴിലാളികളും കൊവിഡ് പരിശോധന നടത്തി നെഗറ്റീവ് സര്ട്ടിഫിക്കറ്റ് കരുതേണ്ടതാണ്. ആരോഗ്യ വകുപ്പ് ഉദ്യോഗസ്ഥര് ഇന്ന് മുതല് കടകളില് പരിശോധന നടത്തുമെന്നും നിയമം തെറ്റിക്കുന്നവര്ക്കെതിരെ കട അടപ്പിക്കുന്നത് ഉള്പ്പെടെയുള്ള നടപടി സ്വീകരിക്കുമെന്നും ഗ്രാമ പഞ്ചായത്ത് പ്രസിഡന്റ് ലിജി പുല്കുന്നുമ്മല് അറിയിച്ചു. വ്യാപാരികള്ക്ക് കുന്ദമംഗലം ഹയര് സെക്കന്ഡറി സ്കൂളില് സൗജന്യമായി കൊവിഡ് പരിശോധന നടത്താനുള്ള സൗകര്യം ഒരുക്കിയിട്ടുണ്ടെന്നും ഗ്രാമ പഞ്ചായത്ത് പ്രസിഡന്റ് അറിയിച്ചു.